มันนี่ทูเดย์
บริษัทจัดอันดับความน่าเชื่อถือ ฟิทช์ เรทติ้งส์ ประกาศคงอันดับเครดิต 4 ธนาคารพาณิชย์ขนาดใหญ่ในประเทศไทย
23 พ.ค. 2558

ฟิทช์คงอันดับเครดิต 4 แบงก์ใหญ่ไทย 
บริษัทจัดอันดับความน่าเชื่อถือ ฟิทช์ เรทติ้งส์ ประกาศคงอันดับเครดิต 4 ธนาคารพาณิชย์ขนาดใหญ่ในประเทศไทย โดยคงอันดับเครดิตสากลระยะยาว (IDR) ของธนาคารกรุงเทพ ธนาคารกสิกรไทย และธนาคารไทยพาณิชย์ ไว้ที่ระดับ BBB+ และคงอันดับความน่าเชื่อถือภายในประเทศระยะยาวของธนาคารเหล่านี้ที่ AA(tha) ขณะเดียวกันยังคงอันดับเครดิตสากลระยะยาวของธนาคารกรุงไทยที่ BBB และคงอันดับความน่าเชื่อถือภายในประเทศระยะยาวที่ AA+(tha) โดยให้แนวโน้มมีเสถียรภาพ
ทั้งนี้ ธนาคารกรุงเทพมีความแข็งแกร่งมากที่สุดในกลุ่มธุรกิจธนาคารด้วยกัน ส่วนธนาคารกสิกรไทย มีคุณภาพสินทรัพย์ปรับตัวดีขึ้น ด้านไทยพาณิชย์ มีความแข็งแกร่งที่ผลิตภัณฑ์การเงินหลากหลายในตลาด ในขณะที่กรุงไทยมีความเสี่ยงต่อภาวะเศรษฐกิจซบเซามากกว่าแบงก์อื่น โดยเฉพาะผลกระทบต่อคุณภาพสินทรัพย์